CELEX: 62014CA0586
Language: fi
Date: 2016-06-09 00:00:00
Title: Asia C-586/14: Unionin tuomioistuimen tuomio (yhdeksäs jaosto) 9.6.2016 (ennakkoratkaisupyyntö, jonka on esittänyt Curtea de Apel Cluj – Romania) – Vasile Budișan v. Administrația Județeană a Finanțelor Publice Cluj (Ennakkoratkaisupyyntö — Sisäinen verotus — SEUT 110 artikla — Jäsenvaltion moottoriajoneuvosta niiden ensirekisteröinnin tai niihin kohdistuvan omistusoikeuden ensimmäisen siirron kirjaamisen yhteydessä kantama vero — Veron neutraalisuus muista jäsenvaltioista käytettyinä tuotujen moottoriajoneuvojen ja kotimaan markkinoilla saatavilla olevien samanlaisten moottoriajoneuvojen välillä)

16.8.2016   
            
            
               FI
            
            
               Euroopan unionin virallinen lehti
            
            
               C 296/10
            
         Unionin tuomioistuimen tuomio (yhdeksäs jaosto) 9.6.2016 (ennakkoratkaisupyyntö, jonka on esittänyt Curtea de Apel Cluj – Romania) – Vasile Budișan v. Administrația Județeană a Finanțelor Publice Cluj
   (Asia C-586/14) (1)
   
   ((Ennakkoratkaisupyyntö - Sisäinen verotus - SEUT 110 artikla - Jäsenvaltion moottoriajoneuvosta niiden ensirekisteröinnin tai niihin kohdistuvan omistusoikeuden ensimmäisen siirron kirjaamisen yhteydessä kantama vero - Veron neutraalisuus muista jäsenvaltioista käytettyinä tuotujen moottoriajoneuvojen ja kotimaan markkinoilla saatavilla olevien samanlaisten moottoriajoneuvojen välillä))
   (2016/C 296/13)
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Curtea de Apel Cluj
   
      Pääasian asianosaiset
   
   
      Kantaja: Vasile Budișan
   
      Vastaaja: Administrația Județeană a Finanțelor Publice Cluj
   
      Tuomiolauselma
   
   SEUT 110 artiklaa on tulkittava siten, että
   
               —
            
            
               se ei ole esteenä sille, että jäsenvaltio ottaa käyttöön moottoriajoneuvoveron, joka kannetaan käytettyinä tuoduista ajoneuvoista silloin, kun ne rekisteröidään ensimmäisen kerran kyseisessä jäsenvaltiossa, ja mainitussa jäsenvaltiossa jo rekisteröidyistä ajoneuvoista silloin, kun niiden omistusoikeuden ensimmäinen siirto kirjataan samassa jäsenvaltiossa,
            
         
               —
            
            
               se on esteenä sille, että jäsenvaltio vapauttaa kyseisestä verosta jo rekisteröidyt ajoneuvot, joista on maksettu aikaisemmin voimassa ollut unionin oikeuden vastaiseksi todettu vero, jota ei ole palautettu.
            
         
      (1)  EUVL C 107, 30.3.2015.